b'\n_START_ARTICLE_\nObrambni stolp\n_START_PARAGRAPH_\nUtrjen stolp (tudi obrambni stolp ali grajski stolp ali samo stolp) je ena od obrambnih struktur, ki se je uporabljala v utrdbah, kot so gradovi, skupaj z obzidjem. Grajski stolpi imajo lahko \xc5\xa1tevilne razli\xc4\x8dne oblike in izpolnjujejo razli\xc4\x8dne funkcije.\n_START_SECTION_\nOpis in oblika stolpov\n_START_PARAGRAPH_\nV antiki in srednjem veku so obrambni stolpi zgrajeni na vzpetini nad okoli\xc5\xa1kim terenom, znatno pripomogli k obrambi. Strelno oro\xc5\xbeje kot so loki in samostreli niso imeli ve\xc4\x8djega vpliva in se niso mogli u\xc4\x8dinkovito uporabljati. Da bi omogo\xc4\x8dili uporabo tega oro\xc5\xbeja branilcem, so bili stolpi opremljeni z odprto ali pokrito obrambno plo\xc5\xa1\xc4\x8dadjo, ki je bila obdana s parapetom in pogosto opremljena s prsobranom in cinami. V ni\xc5\xbejih nadstropjih so imeli stolpi dodatne vrzeli \xe2\x80\x93 strelnice._NEWLINE_Ve\xc4\x8dina srednjeve\xc5\xa1kih stolpov je bila vklju\xc4\x8deni v ve\xc4\x8dje utrdbe, na primer, v obzidje ali so bili sestavni del gradu. Zgodnje srednjeve\xc5\xa1ki stolpi so bili pogosto zgrajeni kot lesena konstrukcija, v visokem srednjem veku pa ve\xc4\x8dje konstrukcije praviloma iz kamna. Kamniti stolpi so bili okrepljeni s kro\xc5\xbenim zidom. Posebej stabilen v primeru uporabe oblegovalnih naprav, se je izkazal kro\xc5\xbeen (ali polkro\xc5\xbeen) stolp._NEWLINE_Stolpi so bili uporabljeni tudi kot samostojna zgradba. Pogosto so prevzeli funkcijo stra\xc5\xbenega stolpa ali kontrolne postaje (na primer carinski stolp). V pode\xc5\xbeelskih in redko poseljenih obmo\xc4\x8djih, so lahko prevzeli vlogo majhnega zato\xc4\x8di\xc5\xa1\xc4\x8da. V\xc4\x8dasih so tudi trdnjavske cerkve z utrjenimi stolpi uporabljali kot zakloni\xc5\xa1\xc4\x8da za lokalne prebivalce v primeru napadov._NEWLINE_V\xc4\x8dasih so imeli stolpi v notranjosti iz takti\xc4\x8dnih razlogov desno spiralno stopni\xc5\xa1\xc4\x8de tako, da so bili napadalci desni\xc4\x8darji z me\xc4\x8dem ovirani, branilci pa so imeli prednost._NEWLINE_Osamljeni stolpi so bili, tako kot tudi druge srednjeve\xc5\xa1ke utrdbe, \xc4\x8de je le bilo mogo\xc4\x8de, zgrajeni na te\xc5\xbeko dostopnih mestih, enostavnih za obrambo.\n_START_SECTION_\nPravokotni stolpi\n_START_PARAGRAPH_\nKvadratni ali pravokotni stolpi so bili enostavni za gradnjo in so omogo\xc4\x8dali dobro uporabnost notranjega prostora. Njihova pomanjkljivost je bila, da so bili vogali dovzetni za ruu\xc5\xa1enje. Kljub tej ranljivosti so se pravokotni stolpi \xc5\xa1e naprej uporabljali, ve\xc4\x8dinoma jih je uporabljala muslimanska voja\xc5\xa1ka arhitektura.\n_START_SECTION_\nOkrogli stolpi\n_START_PARAGRAPH_\nOkrogli stolpi, imenovane tudi bobnasti stolpi , so bili bolj odporni na izstrelke razli\xc4\x8dnih oblegovalnih naprav kot kvadratni stolpi. Kro\xc5\xbeno ospredje je bolj odporno kot ravne stene kvadratnega stolpa, podobno kot nosilni lok. To na\xc4\x8delo je bilo znano \xc5\xbee v antiki.\n_START_SECTION_\nPodkvasti stolpi\n_START_PARAGRAPH_\nPodkvasta oblika (ali oblika \xc4\x8drke D) stolpa je kompromis, ki ponuja najbolj\xc5\xa1e od kro\xc5\xbenega in kvadratnega stolpa. Polkro\xc5\xbena stran (tista, obrnjena proti napadalcu) se je lahko upirala oblegovalnim napravam, medtem ko je bil pravokotni del na hrbtni strani in je omogo\xc4\x8dal bolj\xc5\xa1i notranji prostor in veliko obrambno plo\xc5\xa1\xc4\x8dad na vrhu. Veliki stolpi na Krak des Chevaliers in vhodni stolpi na gradu Harlech so primeri dobre prakse. Armenski gradovi kot je Lampron so tudi uporabljali prednost tega sloga.\n_START_SECTION_\nPoligonalni stolpi\n_START_PARAGRAPH_\nSplo\xc5\xa1na oblika osmerokotnega stolpa se je uporabljala v nekaterih bergfridih in v Castel del Monte v Italiji._NEWLINE_Obstajajo tudi hibridne oblike. Na primer bivalno-obrambni grad ali don\xc5\xbeon Ch\xc3\xa2teau Gaillard je okrogel, a ima tudi trikotni kljun, ki je odbijal izstrelke.'